去到1980年代，香港高中女生林小花（李麗珍 飾）、林菁菁（羅明珠 飾）、顏如玉（林珊珊 飾）幾個朋友暑期旅行去到喺古廟附近嘅地方露營，之後遇到一場大暴雨，佢哋走入去嗰間古廟度避雨，雨停咗之後，林青青喺慌亂之中將附有朱秀才靈魂嗰條麻繩帶咗返宿舍，朱秀才嘅靈魂喺菁菁面前出現，佢呃菁菁話自己係前清榜眼，之後隨住深入交流，菁菁倚賴朱榜眼嘅法力，贏咗學校運動會，而彼此通過對方嘅鼓勵，更加清楚瞭解跟住落嚟要行嘅路。